
Финансиски План 
2026
Финансискиот план на Универзтитетот за Информатички науки и технологии Св. “Апостол Павле” представува годишна проценка на приходите и трошоците за извршување на програмата за работа на Унвиерзитетот за 2026 година. Во 2026 Унвиерзитетот своето финансиско работење ќе го извршува преку трите категории трезорски сметки: Буџетска сметка, сопствена сметка и сметки за донации (проекти). 
Со финансискиот план на Универзитетот за Информатички науки и технологии Св. “Апостол Павле” се распределуваат средствата одобрени во буџетот на  Универзитетот кој е дел од  буџетот на РМ за 2026 година. Во буџетот на РМ се одобруваат средства по програми и ставки.  Буџетот на Универзитетот е претставен како дел од  буџетот на буџетскиот корисник Министерство за образование и наука, како единка корисник со број на програма 46. Цел на финансискиот план кој го подготвува Универзитетот е да ги распореди средствата одобрени по главните ставки, помеѓу соодветните подставки согласно класификацијата на конта.

Буџетска сметка          
160016146860312 – Буџетска сметка –на оваа сметка се одобруваат средства од буџетот на РМ (Министерство за образование). Оваа сметка е под контрола на Министерството за образование и Министерството за финансии.    По писменото барање за средства испратено до МОН во кое јасно се изразува намената и ставката за која се бараат средства, Министерството одобрува финансиски средства на сметката на Универзитетот.  За сите добра и услуги кои ги користи Универзитетот се спроведува соодветна јавна набавка, и се потпишува договор со најповолниот понудувач.  Добра и услуги се купуваат само од договорниот орган.  За добра и услуги кои не се предмет на    јавни набавки на пример струја, вода итн се следи буџетот и планираните финансиски средства.          
Од страна на Универзитетот во август 2025 беше подготвен буџетски циркулар – барање за одобрување на буџет, кое се испраќа до МОН за понатамошно препраќање до Министерството за финансии. Универзитетот поднесе барање за одобрување на 81,276,000 денари во буџетот на УИНТ за 2026 година. Одобрен е буџет од  55,474,000 денари. 
Од вкупниот буџет за плати и надоместоци се одобрени 52,724,000 денари, за стоки и услуги 2,450,000.00 денари.
За капитални инвестиции (опрема и машини, вложување во нефинансиски средства – лиценци, набавка на возила) барано е да се одобри буџет од 5,500,000.00 денари, но на оваа ставка не е одобрен буџет. 
 Од ставката 425 договорни услуги барано е да се одобри буџет од 6,000,000.00 денари,  но и на оваа ставка нема одобрен буџет за 2026 година.  
1. Сопствена сметка     
160016146878813 – Сопствената сметка на УИНТ. Оваа сметка ги добива приходите од   уплата на студентските партиципација и други студентски трошоци.  Сите исплати од оваа сметка се  под контрола на  Министерството за финанси.  За оваа сметка се подготвуваат годишни и квартални извештаи. Плановите се испраќаат до МОН кој подоцна ги проследува до Министерство за финансии. Министерството за финансии ги лимитира трошењата од сите ставки на оваа сметка. Доколку на сметката нема одобрен план за искористување нe може да се трошат средства од истата. 

Универзитетот има дозвола да искористи 12,197,000 денари од сопствената сметка, доколку ги има тие средства на сметката. Буџетот и средствата на оваа сметка се очекува да се исполнат преку запишување на студенти во прв, втор и трет циклус студии како и запишување на странски студенти. 
2. Сметка за проекти – донаторска сметка
Во буџетот за 2026 година предвидени за искористување се вкупно 11,200,000.00 денари од проектните (донаторски) сметки.  
Универзитетот  во 2026 година ќе треба да исплаќа обврски поврзани со  проектите на Еразмус + 2021-2027, Клучна акција КА131 - HED Мобилност во полето на високото боразование помеѓу програмски држави, „ Еразмус + KA 171 HED Меѓународно каредитна мобилност во високото образование, како и проектот Адрион ИПА, проектот Копилот, проектот SINFT (Social Impact NFTs: Empowering youth to make a social impact by creation of NFTs)
Исто така универзитетот има аплицирано за добивање на други грантови и проекти кои доколку се одобрат ќе се исплаќаат од буџетот за донации и проекти.  Доколку овие средства се премалку, Универзитетот може да побара проширување на буџетот на донаторската сметка. За секој гранд или проект Универзитетот отвора посебна трезорска сметка. Оваа сметка може да се отвори со писмена дозвола од Министерсвото за финансии, писмено барање до Трезор и приложување на договор склучен меѓу Универзитетот и донаторот. 
По завршувањето на проектите, проектните сметки се затвораат. Доколку средствата од проектот не се потрошат во целост согласно индивидуалните правила на проектот, средствата се пренесуваат на:  централниот буџет, на сопствената сметка или се враќаат на донаторите. 
Пoдготвил
Ана Смаќоска

